钦定古今图书集成/明伦汇编/官常典/第103卷 > 《答傅亮书》蔡廓
## 钦定古今图书集成/明伦汇编/官常典/第103卷 > 《答傅亮书》蔡廓

扬州，位居卿君之下，常亦惟疑。然朝廷以位相次，不
以本封，复无明文。云皇子加殊礼，齐献王为骠骑，孙
秀来降，武帝欲优异之，以秀为骠骑，转齐王为镇军，
在骠骑上。若如足下言皇子使在公右，则齐王本次
自尊，何改镇军令在骠骑上？明知故依见位为次也。
又齐王为司空，贾充为太尉，俱录尚书署事，常在充
持节都督下，足下复思之。